[α]ρχερανιστας αλιασταν και αλιαδαν ιονυσοδωρος αλεξανδρευς ευεργετας επαινεθεις και στεφανωθεις υπο του κοινου του διονυσιασταν [ε]π αρεται χρυσεωι στεφανωι και τιμαθεις ευεργεσιαι και ατελειαι παντων και στεφανωθεις υπο των συν[ε]ρανισταν των ευεργετηθεντων υπ αυτου χρυσεοις στεφανοις δυσι εν ται των βακχειων υποδοχαι κατα τριετηριδα ανεθηκε τριετηρισι και τωι κοινωι. και επαινεθεις και στεφανωθεις υπο του κοινου του πανιασταν θαλλου στεφανωι και στεφανωθεις επ αρεται χρυσεωι στεφανωι απο χρυσων δεκα και στεφανωθεις πρατος λευκαιας στεφανωι και τιμ[α]θεις ευεργεσιαι και ατελειαις δυσι παντων και αναγορευσει ταν τιμαν επι των τοπων εις τον αει χρονον και αρχερανιστησας ετη δεκα οκτω επαυξησε τον ερανον. αρχερανιστας διονυσοδωρος αλεξανδρευς ευεργετας αρχερανιστησας αλιασταν και αλιαδαν ετη εξαν και επαυξησας τον ερανον επαινεθη και εστεφανωθη υπο του κοινου του αλιασταν και αλιαδαν πρατος θαλλου στεφανωι και στεφανωθεις επ αρεται χρυσεωι στεφανωι και τιμαθεις ευεργεσιαι και ατελειαι παντων ανεθηκε [διο]νυσωι βακχειωι και τωι κοινωι. [ε]π ιερεως δαμαινετου διοσθυου δωδεκαται βουλαγορας ροδιος ειπε επειδη ιονυσοδωρος αλεξανδρευς ευεργετ[ας] του κοινου ερανιζων ετη τριακοντα πεντε ανηρ αγαθος ων διατελει περι τ[ο] πληθος το αλιαδαν και [αλια]σταν και πο[λ]λας και μεγαλας χρειας παρεισχηται τωι κ[οι]νωι οπως ουν και αλιαδαι και αλιασται του[ς] αγαθους ανδρας και ζωντας και μεταλλ[α]ξαντας τον βιον φαινωνται τιμουντες κ[αι] καταξιας χαριτας αποδιδοντες τοις προα[ι]ρουμενοις ευεργετειν τον ερανον και καλ[αν] [α]ποδειξιν εμ πασι πεποιημενοις τυχαι [α]γαθαι δεδοχθαι τωι κοινωι τωι αλιαδαν κα[ι α]λιασταν κυρωθεισαν τανδε ταν τιμαν επα[ινε]σαι και στεφανωσαι διονυσοδωρον αλεξα[ν]δρη ευεργεταν του κοινου εις τον αει χρον[ον] χρυσεωι στεφανωι τωι εκ του νομου μεγιστω[ι] και ο γραμματευς αναγραψατω τα δοξαντα ο δε αρχερανιστας και τοι αρχοντες οι τε εν[ε]στακοτες και οι μετα ταυτα αει αιρουμενοι επ[ι]μελειαν ποιεισθωσαν οπως εξαιρηται αυτω[ι] εις στεφανον καθ εκασταν συνοδον τριωβολο[ν] υπαρχετω δε αυτωι τα τιμια και μεταλλαξα[ν]τι τον βιον. και οπως εκαστα γινηται κατα τοδ[ε] το ψαφισμα και κατα τους νομους και αναγο[ρ]ευηται α στεφανωσις αυτου εν ταις συνοδοις ται δευτερον αμεραι μετα τα ιερα επιμελει[α]ν ποιεισθων ο τε αρχερανιστας και τοι αρχοντες αει τοι εν αρχαι εοντες. και ο επιστατας του κοινου η ο ιεροκαρυξ αναγορευετω το καρυγμα τοδε το κοινον το αλιαδαν και αλιασταν ετιμασε εις τον αει χρονον διονυσοδωρον αλεξανδρη ευεργεταν του κοινου επαινωι χρυσεωι στεφανωι διδωτι δε αυτωι τας τιμας και ζωντι και μεταλλαξαντι τον βιον αρετας ενεκα και ευνοιας αν εχων διατελει εις τε τα κοινα και τους αυτου ερανιστας. επε[ι] δε κα μεταλλαξη τον βιον το εξαιρουμενον αυτωι εις τον στεφανον εις τον αει χρονον λανβανοντω ο τε αρχερανιστας και τοι λογισται και ο επιστατας οι κα αει εν αρχαι εωντι και πριασθων στεφανον και διλημνιον και αναγορευσαντες ται δευτερον αμεραι ταν συνοδων αποδοσθων κα[ι] [τ]ο ευρον καταβαλετω εις το κοινον ο επιστατας εν τωι συλλογωι εν τωι εχομενωι μηνι ταν συνοδων και ο γραμματευς αναγραψατω εις τους απολογους διονυσοδωρου ευεργετα στεφανωθεντος χρυσεωι στεφανωι εις τον αει χρονον στεφανου του πραθεντος. υπαρχειν δε αυτωι ταν αναγορευσιν και στεφανωσιν και επι των ταφων εμ μηνι υακινθιωι και μεταλλαξαντι τον βιον και ποεισθων ταν επιμελειαν ομοιως ο τε αρχερανιστας και τοι αρχοντες οι μετα ταυτα αει αιρουμενοι το δε εξαιρουμενον αυτωι εν τωι μηνι τωι υακινθιωι εις στεφανον εις τον αει χρονον καταχρεισθων τοι αρχοντες καθ εκαστον ενιαυτον εις τον στεφανον τον αναγορευομενον επι ταφοις μεταλλαξαντος αυτου τον βιον και στεφανουντω αυτου το μναμειον. οτι δε κα μη ποιησωντι κατα τοδε το ψαφισμα οις εκαστα ποτιτετακται οφειλετω τωι κοινωι ο μη πραξας τι των γεγραμμενων δραχμας εκατον ενοχος δ εστω και τωι νομωι ος κειται ει τις κα κοινον αδικη και εξεστω τωι χρηζοντι των [ε]ρανισταν απογραψαι αυτον το επιτιμιον. τ[ο] δε ψαφισμα τοδ[ε κ]υριον εστω εις τον αει χρονον και μη εξεστω μητε αρχοντι μητε ιδιωται μητε κινειν μητε γνωμαν γραψασθαι μητε τοις αρχουσι προτιθεμειν ως δει τας δ[ε]δομενας τιμας διονυσοδωρωι ακυρους ειμμειν η ο γραψας η ο προθεις αποτεισατω το γεγραμμενον επιτιμιον δραχμας εκατον και α γνωμ[α] [α]υτου ακυρος εστω και ενοχος εστω τωι νομωι τωι ακινητωι. και τιμαθεις εις τον αει χρονον επαινωι χρυσεωι στεφανωι [κ]αι λευκαιας στεφανωι κα[ι] αναγορευσει ταν τιμαν εν ταις συνοδοις και ταις επιχυσεσι επι των τοπων εις τον αει χρονον.
Rhodos Isl. — Rhodos — 2nd c. BC — cf. Corrigenda, p. 207 — RIA 9 (1942) 16, III
 cf. Corrigenda, p. 207 